SUR OLIVIER DE LA MARCHE. 225 



Tout ce deffend le grand Dieu glorieux. 

 En oraisons qui pénètrent les cieulx, 

 En bon conseil se doit bouche emploier, 

 Se nous voulions avoir digne loyer. 



En ce tiers sens est la langue posée 

 Pour exposer ce que bouche veult dire, 

 Aussi|les dens qui est chose ordonnée 

 Pour la langue tenir emprisonnée 

 Et la garder du péchié de mesdire. 

 Caton nous dit, et si le volt escripre, 

 Que la première des vertus que nous point, 

 C'est compasser la langue bien à point. 



Retenons bien, comme Caton l'entend ; 

 Ce cas, Madame, à tout le monde touche; 

 Le trop parler corrompt l'entendement, 

 Trouble le sens et dont on_se repent : 

 Pour ce clouons et les dens et la bouche, 

 Tenant la langue enfermée en sa couche, 

 Et de parler de légier sans penser, 

 Car par ce point l'on se feroit blasmer. 



De ces trois sens prenés en gré les vers 

 Telz que j'ay sceu les acoustrer et faire. 

 Or me convient fabricquier au travers 

 Du sens quatriesme, et n'en veul eslre avers 

 Pour mon emprinse achever et parfaire. 

 Ma princesse, soyés sy débonnayre 

 Qu'en gré prenés la teneur de mon libvre, 

 Fait de bon cœur du sens que Dieu me libvre. 



Ce sens quatriesme est en deux sens compris 

 Pour l'àme et corps ensamble gouverner; 

 L'un dont les pieds, qui d'aller sont apris, 

 L'autre sont les mains, qui moult valent en pris 

 Pour touttes œuvres povoir exécuter. 

 Usons-en bien se nous voulons régner, 

 De semer fruit dont l'àme se nourice, 

 Hors de péchié, sans meffait et sans vice. 



Tome XLIX. 29 



